( 211 ) 
series gangliorum inter se similium , reproductio partialis tantummodo 
locum habet pro parte corporis quas comprehendit huncce apparatum 
cerebralem junctum cum aliis apparatibus pariter necessariis ad vitam et 
conservationem animalis (apparatus, verbi causa, circulationis, nutritionis, 
etc. ) Hocce in casu numerantur Lumbrici terrestres et omnes Annelides 
apud quae portiones corporis ubi tantummodo occurrunt ganglia sine ce- 
rebro aut ganglio oesophageo, aliquamdiu crescere sed numquam inte- 
grum animal progignere possunt. 
Reproductio quae manifestatur in Salamandris , in gyriris Ranarum , etc. 
certe alias insuper modificationes subeunt, sed hoc a proposito nostro est 
alienum. 
Observandum est omnia animalia quorum nonnullae partes repro- 
ducuntur post scissionem, instrui corpore aut saltem iis partibus quae 
renasci possunt ad typum uniformem efformatis. In Polypis, nihil mani- 
festius apparet. Integrum corpus eodem modo constitutum habent : sin- 
gulae portiones, uti totum corpus, sunt gelatinosae et distinctae parvulis 
punctis quae fortasse, uti putant nonnulli, habenda sunt tamquam parti- 
culae nervosae. In Lumbrico terrestri idem in genere fere dici potest. A 
ventriculo oriundo, occurrunt in singulis annulis, organa respirationis, 
quae nullomodo illabuntur cetera organa quae eamdern implent functiones 
in annulis vicinis; organa digestionis quae etiam nullis fere subjiciuntur, 
quoniam partem constituunt canalis alimentarii in integra sua longitu- 
dine secundum eamdern typum compositum; organa circulationis, organa 
nervosa, etc. Ex similitudine organorum in diversis partibus, et ingenti 
copia harum partium , colligimus ipsarum defectum non magnam vim 
in actionem vitalem exercere posse, nam ex eo ipso quod omnes func- 
tiones perficiantur in singulis corporis partibus sine ope portionum vici- 
narum, et fiant per organa specialia innumera, luce clarius apparet si 
congeries harum partium ab animali auferatur , functiones ceterarum par- 
tium nullomodo interrumpi, quum saltem in sectione non secantur par- 
tes essentiales et unicae. Ultimus hicce casus tamen non magni momenti 
videtur esse, quia caput Helicis potest renasci , quamvis caput quo cere- 
brum continetur certe sit pars unica; quia eadem pars a Lumbrico ter- 
restri ablata post duos menses reproducitur. 
